NYILVÁNTARTÁS A NAGYKŐRÖSI TELEPÜLÉSI ÉRTÉKTÁRBA

FELVETT NEMZETI ÉRTÉKEKRŐL

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| „Nagykőrösi pusztai tölgyesek” | természeti környezet | Nagykőrös 0651/1, 0651/7, 0657/5, 0657/6, 0700/3, 0700/2a, 0701, 0702, 0730/1, 0732, 0733/1, 0733/2, 0734/2, 0734/3, 0754, 0755/1, 0755/2, 0755/3, 0786/3, 0786/4, 0786/6, 0786/12, 0786/14, 0786/15, 0786/16, 0786/19, 0786/20, 0786/21, 0786/22, 0787/18, 0791, 0792/1, 0792/3, 0796, 0797/4, 0799/4, 0806/4, 0807/15, 0817/3, 0821/1, 0821/2, 0889, 0890, 0892/1, 0892/2, 0893, 0894, 0895, 0896/2, 0896/3, 0896/4, 0896/5, 0897, 0898, 0899, 0900, 0901, 0902/11, 0903/1, 0904, 0905, 11666, 11671 hrsz-ek | A „Nagykőrösi pusztai tölgyesek” az eurázsiai tölgyes erdősztyeppek különleges, homokos talajokon kialakult formájának szinte utolsó és legnagyobb kiterjedésben megmaradt hírmondói. A talajvíztükörhöz közelebbi, mélyebb fekvésű, üdébb termőhelyeken kialakult zárt tölgyesek váltakoznak a szárazabb termőhelyek fátlan homoki gyepekkel, rétekkel mozaikoló, nyárfa fajokkal és változatos cserjeszinttel, cserjés erdőszegéllyel kísért ligetes erdeivel. A pusztai tölgyesek Magyarország legveszélyeztetettebb élőhely típusai közé tartoznak. Ennek az Alföld száraz területeit hajdan jellemző, mára azonban szélsőségesen veszélyeztetetté vált élőhely típusnak a legjobb állapotban lévő, országos jelentőségű maradványait képviselik a „Nagykőrösi pusztai tölgyesek”. Mind belhonban, mind külhonban olyan értéket képvisel, amely nemzeti értékként való megőrzését nélkülözhetetlenné teszi. | ⮚ 2013. december 18.⮚ 4/2013. (XII. 18.) TÉB határozat |
| Kőrösi keringő | agrár- és élelmiszergazdaság | Európa szerte fellelhető, ismert | A Kőrösi keringő előkelő helyet szerzett magának a díszgalambok fajtacsoportjában, Magyarországon és világviszonylatban is. Különleges küllemi jellegzetességei, tartásának, nemesítésének nehezen betartható követelményei tiszteletre méltóvá emeli tenyésztőit a galambász társadalomban. 1896-ban már tenyésztették Nagykőrösön.  | ⮚ 2013. december 18.⮚ 4/2013. (XII. 18.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| „Nagykőrösi möggy” | agrár- és élelmiszergazdaság | Nagykőrös külterület mezőgazdasági művelés alatt álló gyümölcsültetvényei | A Nagykőrösi möggy nem fajta, hanem az adott termőhelyen megtermett növények csoportja. Különös értékkel bír Nagykőrös határában. A gyümölcs a változó gazdasági környezetben is megőrizte népszerűségét, köszönhetően a település környezeti adottságainak, talajának. Ez az adottság, valamint geológiai körülmények folytán több meggyfajta bölcsője városunk határa.  | ⮚ 2013. december 18.⮚ 4/2013. (XII. 18.) TÉB határozat |
| Arany-út | kulturális örökség | Nagykőrös város és környéke | Nincs még egy város a mai Magyarország területén, amely ilyen értékes Arany János-örökséggel dicsekedhetne. Egyedülálló kincs ez számunkra, amely jóval túlmutat a lokális értékkörökön. Arany költészetét a világon mindenütt elismerik, emberi kiválósága a mai kor embere számára is példamutató. Költészetének nyelvi gazdagságából anyanyelvünk kifogyhatatlanul táplálkozhat. A költőről elnevezett múzeumban és református gimnáziumban különleges ereklyék megtekintésével erősíthetjük magyarságunkat, emberségünket, európai gondolkodásunkat, műveltségünket.  | ⮚ 2014. április 25.⮚ 1/2014. (IV. 25.) TÉB határozat |
| „A múlt ipari értékeinek megőrzése. Élet a Nagykőrösi Konzervgyárban 1965-90-ig” DVD filmanyag | agrár- és élelmiszergazdaság | DVD filmanyag | A filmanyag ipartörténetileg dokumentum értékű a konzervipar ezen időszakához tartozó színvonal és technológia megőrzésével. A filmanyag maradandóvá teszi az egykor Európa hírű Nagykőrösi Konzervgyárban folyó termelőmunkát, a fejlesztő folyamatokat.  | ⮚ 2014. április 25.⮚ 1/2014. (IV. 25.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| „A Toldi Miklós Élelmiszeripari Szakképző Iskola és Kollégium Kőrisfái” | természeti környezet | Toldi Miklós Élelmiszeripari Szakképző Iskola és Kollégium2750 Nk., Ceglédi út 24. | Nagykőrös város névadó fája a kőris. A városi hagyományokat ápolja a Toldi Miklós Élelmiszeripari Szakképző Iskola és Kollégium azzal, hogy igyekszik összegyűjteni a hazánkban fellelhető kőrisfafajtákat. A kőrisfasor telepítése 2000-ben kezdődött, 12 kőris ültetésével, majd 2003-ban 3, 2004-ben 1, 2013-ban és 2014-ben 1-1 fa került telepítésre. | ⮚ 2014. november 5.⮚ 2/2014. (XI. 05.) TÉB határozat |
| „A Toldi Miklós Élelmiszeripari Szakképző Iskola és Kollégium tudást és hagyományt megőrző faragott emlékoszlop és harangláb együttese” | épített környezet | Toldi Miklós Élelmiszeripari Szakképző Iskola és Kollégium2750 Nk., Ceglédi út 24. | A hagyományőrzés minden nép számára gyökereinek megőrzését jelenti. Ezek a faragványok motívumaikon keresztül emléket állítanak és megismertetik a mai kor emberét a magyar népművészet motívumkincseivel és azok jelentéstartalmával. Az emlékoszlop és a harangláb szervesen illeszkedik a város kulturális hagyományőrzéséhez, a Ceglédi úton található Nagy tanári kar szoborcsoport eszmei mondanivalójához, a városi múzeum kiállításaihoz, főleg a kopjafa gyűjteményhez. | ⮚ 2015. október 7.⮚ 1/2015. (X. 07.) TÉB határozat |
| „Nagykőrösi Vásárok” | kulturális örökség | Nagykőrös, Alsójárás d. 1. | A Nagykőrösi vásár helyhez kötött érték, mely mára messze túlmutat a szó szoros értelemben vett kereskedelmi jelentőségen. Olyan kulturális értékek megőrzését szolgálja, mint a népi mesterségek megmaradása, a vásári hangulat, mely máshol nem őrizhető meg. A vásár egy élő, a kor igényeihez igazodó, ugyanakkor a gyökereit őrző, hagyományápoló rendezvény, melynek sokszínűségét és értékeit csak az adott térben lehet megtapasztalni. | ⮚ 2016. április 19.⮚ 1/2016. (IV. 19.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| „Varga Imre: Bor Kalán című köztéri alkotása” | kulturális örökség | Arany János Közérdekű Muzeális Gyűjtemény előtti park | Bor Kalán városunk történelmének meghatározó személyisége volt, aki honfoglaló nemzetségfőként szállásterületének Nagykőröst és környékét választotta. Bor Kalán nevét hagyományőrző íjászegyesület viseli Nagykőrösön. | ⮚ 2016. április 19.⮚ 1/2016. (IV. 19.) TÉB határozat |
| „Varga Imre: Nagy Tanári Kar szoborcsoport című alkotása” | kulturális örökség | Nagykőrös, Ceglédi út 19. | Nagykőrös városa büszke hagyományaira, az Arany örökségre, ennek egyik kiemelkedő, örök mementóul szolgáló páratlan műalkotása a Nagy Tanári Kar Szoborcsoport. | ⮚ 2016. április 19.⮚ 1/2016. (IV. 19.) TÉB határozat |
| „Stróbl Alajos: Arany János és a vén gulyás című alkotása” | kulturális örökség | Nagykőrös, Hősök tere 8. | Stróbl Alajos egyedi alkotása méltó emléket állít Arany szellemének, akinek neve, az itt töltött közel 10 évnek köszönhetően szinte egybeforrt Nagykőrössel. A szobor sajátos kompozíciója, történelmi és irodalmi háttere kulturális örökségként szolgál a jövő nemzedékének. | ⮚ 2016. április 19.⮚ 1/2016. (IV. 19.) TÉB határozat |
| „Zala György: Hősök emlékműve című alkotása” | kulturális örökség | Nagykőrös, Hősök tere | Korának egyik legnagyobb szobrászaként nyilvántartott Zala György szobrászművész köztéri alkotása a hősies helytállást és a hazaszeretet testesíti meg. Az emlékmű megjelenésében egyedülálló művészi értéket hordoz, ezért megóvása és mások általi megismertetése tiszteletbeli feladata az elesettek leszármazottainak, Nagykőrös mai lakóinak. | ⮚ 2016. április 19.⮚ 1/2016. (IV. 19.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| Nagykőrös történelmi városközpontja | kulturális örökség, épített környezet | Nagykőrös, Szabadság tér és Hősök tere | A városközpont történelmi értékei és a modernebb köztéri installációk összehangolásának sikerét mutatja, hogy ez a városmag Hild-díjat nyert. A tér fekvése is kiváló, hiszen négy irányból befutó utak adnak itt találkozóhelyet egymásnak, a harmonikusan illeszkedő körforgalomban összebékülve folytatják útjukat tovább. | ⮚ 2017. április 4.⮚ 1/2017. (IV. 04.) TÉB határozat |
| Erdélyi Erzsébet: Kincsvadászat Nagykőrösön. Helyneveinek nyomában c. kiadvány | kulturális örökség | Könyvtárak, kulturális intézmények, Országos Széchenyi Könyvtár | A szerző négy évtizede foglalkozik Nagykőrös múltjával, természeti és kulturális értékeivel. Ez a munkája hiánypótló, mert a témával más kutató nem foglalkozott behatóan, a szórványosan megjelent kitekintések inkább a szájhagyományon alapultak, mintsem tudományos ismereteken. | ⮚ 2017. április 4.⮚ 1/2017. (IV. 04.) TÉB határozat |
| „Félremagyarázott és elhallgatott igazság! Egy aljas kor, aljas titkai!” c. 2016. évi országos múltfeltáró pályázat díjnyertes alkotásai | kulturális örökség | Nagykőrös város honlapjaMagyar Nemzeti Levéltár Országos Főlevéltára | A pályázat a kuláküldözést és erőszakos téeszesítést átéltek visszaemlékezéseit dolgozta fel, középiskolás diákokkal történő beszélgetés és feljegyzés formájában. A díjnyertes pályázatok megőrzését indokolja, hogy e korszak igazságtalanságait feltárja és maradandóvá teszi. Történik mindez az utolsó pillanatban, amikor még a szemtanúkat az események közvetlen átélőjét szóra bírták, így emléket állítva déd- és nagyszüleiknek és erőt merítve küzdelmeikből. | ⮚ 2017. április 4.⮚ 1/2017. (IV. 04.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| „Gombosfák” fejfák | kulturális örökség | Református Temető (Nagykőrös) | A nagykőrösi református temetőben még fellelhető „gombosfa” példányok 100 évnél többet is kibírtak ápolás és gondozás nélkül. Az időjárás pusztító hatása miatt azonban egyre kevesebb áll már az eredeti helyén, a rajtuk feltüntetett adatok olvashatósága évről évre csökken. A még fellelhető egyedi, csak városunk református felekezete körében állított példányok védelme egyre inkább indokolt. | 1/2018. (IV.25.) TÉB határozat |
| „a nagykőrösi „ö”-ző nyelvjárás” | kulturális örökség | Nagykőrös | Nagykőrösön a XXI. század elején már egyre kevesebben őrzik és használják az eredeti ö-ző nyelvjárásbeli beszédet. A még tájnyelvünkön beszélő honfitársaink segítségével jó lenne megőrizni és továbbadni szülővárosunk egyedi értékét. | 1/2018. (IV.25.) TÉB határozat |
| Halász Zsigmond vívómester életműve, munkássága | sport | KönyvtárakNagykőrös város honlapjaMagyar Nemzeti Levéltár Pest Megyei Levéltárának Nagykőrösi FióklevéltáraMáday Norbert: Halász Zsigmond vívómester című könyve | Halász Zsigmond nagykőrösi vívómester szellemi hagyatéka, szakmai életútja (ökölvívó mesteri, vívómesteri, tűzoltó, torna szakfelügyelői, honvédtiszti) olyan kiemelkedő, amelyre méltán lehet büszke a város. Emberi kvalitásait a tisztesség, becsület, hűség jellemezte. A magyar ökölvívás meghonosítója, európai hírű vívómester, nagyszerű hazafi volt. | ⮚ 2019. április 18.⮚ 1/2019. (IV. 18.) TÉB határozat |

|  |  |  |  |  |
| --- | --- | --- | --- | --- |
| *Nemzeti érték megnevezése* | *Nemzeti érték szakterületenkénti kategóriák szerinti besorolása* | *Nemzeti érték fellelhetőségének helye* | *Nemzeti érték rövid bemutatása* | *Nagykőrösi Települési Értéktárba történő felvétel ideje, TÉB határozat száma* |
| Önkormányzati Hírek Nagykőrös újság és annak különszámaként megjelenő naptár  | kulturális örökség | Nagykőrösi Polgármesteri HivatalNagykőrösi Arany János Kulturális Központ Szabó Károly Városi Könyvtár | Az Önkormányzati Hírek Nagykőrös újság a város közszolgálati lapja, mely kezdetben havonta jelent meg, 1 lapos, azaz 2 oldalas volt és fekete-zöld-fehér, mára 16 db, A4-es méretű újsággá nőtte ki magát, teljesen színes és fényes papírra kerül kinyomtatásra. Minden péntek a megjelenés dátuma, vagyis heti kiadású a lap. Minden nagykőrösi belterületen élő polgár postaládájába ingyenesen kerül kiterjesztésre. A külterületen élő nagykőrösiek részére az általuk frekventált helyeken, kisebb boltokban, üzletekben, a piaccsarnok épületében helyeznek el az újságból. Évente egyszer, decemberben az Önkormányzati Hírek Nagykőrös különszámaként naptár is megjelentetésre kerül, melyhez szintén ingyenesen jutnak hozzá a nagykőrösiek. | * 2023. április 25.
* 1/2023. (IV.25.) TÉB határozat
 |
| Nagykőrösi Piaccsarnok | épített környezet | Nagykőrös, Kálvin tér | Nagykőrös mezőváros, melynek I. Lipót 1697. évi adománylevelében országos vásár rendezését, továbbá még egy nagy piac tartását április 27-én, valamint keddenként és péntekenként hetipiacok tartását is engedélyezte. A városközpont térfüzér szerkezete a piacok tartásából alakult ki. A piac politikai okból került a városközpontból kitelepítésre 1951. február 9-i határozat szerint. „A piac végül 1958-ban került a mai helyére, a Kálvin térre.” A rendszerváltást követően, a 2000-es évektől a városvezetés nagy hangsúlyt fektetett a polgári értékrend erősítésére, a város évszázados hagyományainak megtartására, újjáélesztésére. A városi piac több ütemben történő megújulásának első mozzanataként 2011 decemberében új kiszolgáló épület került átadásra, ami nagy előrelépést jelentett, ugyanakkor az új épület mellett még inkább kiütközött, hogy az egyes anyag- és formavilágukban igen eltérő egységek hosszútávon nem támogatják majd a piac pozitív képét. A körültekintő társadalmi egyeztetéseken végig vitt tervezési folyamatot követő építkezés után, 2019. március 8-án átadásra került Nagykőrös új piaccsarnoka, mely egyedi külső megjelenése mellett, környezettudatos épületként szolgálja a mezőgazdasági termelők és a helyi, környékbeli vásárlók igényeit. | * 2023. április 25.
* 1/2023. (IV.25.) TÉB határozat
 |

Nagykőrös, 2023. április 25.

 dr. Czira Szabolcs s. k.

 elnök